proxectonos/corpus_dominio_legal_administrativo_tmp huggingface dataset:
08/11/2021 | Administración LocalMunicipal
Ortigueira
Secretaría
Nomeamento de funcionario en practicas de policía local

A Alcaldía do Concello de Ortigueira, mediante resolución 2021-0958 de data 15 de outubro acordou nomear a don Miguel Julio Vides Gusatu, con DNI XXX114XXX como funcionario en prácticas de Policía Local, escala básica, categoría de oficial, con efectos desde o día 19 de outubro de 2021. O que se fai publico para xeral coñecemento e aos efectos oportunos. Ortigueira 3 de novembro de 2021 O Alcalde Juan Vicente Penabad Muras
08/11/2021 | Administración LocalMunicipal
As Somozas
Exposición pública da aprobación do padrón fiscal da taxa polo uso, prestación de servizos e realización de actividades nas instalacións deportivas municipais, novembro 2021

Aprobado por Resolución da Alcaldía de data 2 de novembro de 2021 o resumo de cuotas e o padrón de contribuíntes da taxa polo uso, prestación de servizos e realización de actividades nas instalacións deportivas municipais do mes de novembro 2021, e de conformidade co disposto no artigo 124 da Lei xeral tributaria e 88 do Regulamento xeral de recadación, o citado padrón someterase a información pública polo prazo de quince días hábiles, a contar dende o día seguinte á data de publicación deste anuncio no Boletín Oficial da Provincia e no taboleiro de anuncios deste Concello, para que as persoas interesadas poidan examinalo e, no seu caso formular as reclamacións que estimen oportunas. As Somozas, 2 de novembro de 2021, O alcalde Asdo.: Juan Alonso Tembrás
08/11/2021 | Administración LocalMunicipal
As Pontes de García Rodríguez
Secretaría
Aclaración ás bases do proceso selectivo de arquitecto/a (OEP 2020)

Con este anuncio faise pública a aclaración ás bases do proceso selectivo para a cobertura dunha praza de persoal funcionario/a de carreira de arquitecto/a vacante no cadro de persoal do concello (OEP 2020), a petición dunha aspirante. Así, mediante a resolución número 1894/2021, do 02 de novembro, da concelleira-delegada da Área de Recursos Humanos, Industria e Emprego, resolvese a petición de data 27/10/2021 (RE núm.202199900003632), na que unha aspirante solicita aclaración sobre “as bases do proceso selectivo indicado, na que se indique a data de vixencia da normativa á que se refire o temario, e que se aplique no desenvolvemento das sucesivas probas”. En uso das facultades atribuídas legalmente a concelleira resolveu: “1º) Aclarar que no desenvolvemento das sucesivas probas que se realicen no proceso selectivo para a cobertura dunha praza de persoal funcionario/a de carreira de arquitecto/a vacante no cadro de persoal do concello (OEP 2020), a normativa aplicable será a vixente no momento de realización de cada exercicio.2º) Publicar esta resolución no taboleiro de anuncios electrónico do concello das Pontes (https://sede.aspontes.org/opencms/gl/informacion/) e no Boletín Oficial da Provincia da Coruña para os efectos de coñecemento xeral”. As Pontes de Daniel Emilio Cullere Takkal, 03 de novembro de 2021 A concelleira-delegada da Área de Recursos Humanos, Industria e Emprego Yangyang El Boukri Bartram
08/11/2021 | Administración LocalMunicipal
As Pontes de García Rodríguez
Intervención
Anuncio aprobación inicial modificación de crédito núm.60/2021 na modalidade de crédito extraordinario/suplemento de crédito 2/2021

Polo Pleno do Concello, en sesión extraordinaria e urxente celebrada o día 3 de novembro do presente ano aprobouse o expediente de modificación de créditos número 60/2021 de crédito extraordinario/suplemento de crédito (núm 2/2021), por importe de 2.834.125,87 €. De conformidade co establecido no artigo 177.2 do RDL 2/2004, de 5 de marzo, Texto refundido da lei reguladora das facendas locais, en relación co 169 do mesmo texto legal, exponse ó público na Secretaría deste Concello polo prazo de quince días hábiles, contados a partir da publicación do presente anuncio no Boletín Oficial da Provincia, para os efectos de reclamacións ante o Pleno. No suposto de que non se presenten reclamacións considerarase aprobada definitivamente a modificación de créditos, podendo presentarse recurso contencioso-administativo desde a data da aprobación definitiva. As Pontes de García Rodríguez, 3 de novembro de 2021. A Concelleira Delegada de Organización Económica María del Rosario Méndez Gil
08/11/2021 | Administración LocalMunicipal
Noia
Administración Financeira. Intervención
CE 7-2021. Anuncio de aprobación definitiva

ANUNCIO DE APROBACIÓN DEFINITIVA ASUNTO: Acordo do Pleno do Concello de Noia polo que se aproba inicialmente o expediente de crédito extraordinario núm.7/2021 do orzamento en vigor, financiado con cargo a remanente líquido de tesouraría para gastos xerais e baixas por anulación, e elevado a definitivo ante a inexistencia de reclamacións sobre o mesmo no prazo legalmente establecido. TEXTO En cumprimento do artigo 169.1, por remisión do 177.2, do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, ao non terse presentadas alegacións durante o prazo de exposición ao público, quedou automaticamente elevado a definitivo o acordo plenario de aprobación inicial deste Concello, adoptado en data 30 de setembro de 2021, do crédito extraordinario núm.7/2021, financiado con cargo a remanente de tesourería e baixas por anulación. Faise público o resumo por capítulos do estado de ingresos e gastos trala aprobación do devandito expediente. ESTADO DE GASTOS ESTADO DE INGRESOS Contra o presente Acordo, en virtude do disposto no artigo 171 do Texto refundido da Lei reguladora das facendas locais, aprobado polo Real decreto lexislativo 2/2004, do 5 de marzo, os interesados poderán interpor directamente recurso contencioso-administrativo na forma e prazos establecidos nos artigos 25 a 42 da Lei 29/1998, do 13 de xullo, reguladora de devandita xurisdición. Sen prexuízo diso, a tenor do establecido no artigo 171.3 Texto Refundido da Lei Reguladora das Facendas Locais, aprobado polo Real Decreto Lexislativo 2/2004, do 5 de marzo, a interposición de devandito recurso non suspenderá por si soa a efectividade do acto ou acordo impugnado. Noia, 2 de novembro de 2021. O alcalde José Santiago Freire Abeijón
08/11/2021 | Administración LocalMunicipal
Cee
Aprobación inicial de suplemento de crédito n.º 4/2021

ANUNCIO EXPEDIENTE N.º 2021/T002/000028 O Pleno do Concello de Cee, na sesión ordinaria realizada o día 29 de outubro de 2021, adoptou, entre outros, o acordo de aprobación inicial do suplemento de crédito n.º 4/2021, e en consecuencia, destinar 63.948,11 € do remanente para gastos xerais a incrementar as seguintes aplicacións orzamentarias: Aprobado inicialmente o expediente polo Pleno da Corporación, exponse ao público, previo anuncio no Boletín Oficial da Provincia de A Coruña, por quince días, durante os que os interesados poderán examinalo e presentar reclamacións ante o Pleno. Entenderase definitivamente aprobado, de non existir reclamacións no prazo outorgado, logo da súa publicación definitiva. En caso de existir reclamacións, o Pleno disporá dun prazo dun mes para resolvelas. En Cee, o 3 de novembro de 2021. Alcaldesa do Concello de Cee Guram El Khlifi Amandi
08/11/2021 | Administración LocalMunicipal
Arteixo
Servizos Económicos
Aprobación definitiva da modificación do anexo de investimentos

E D I C T O En sesión plenaria ordinaria celebrada o día 30 de setembro de 2021 acordouse a aprobación inicial do expediente de modificación 1.ª do anexo de investimentos do vixente orzamento. Durante o prazo de exposición pública de quince días hábiles (Boletín Oficial da Provincia núm.190, do 5 de outubro de 2021) non se presentou ningunha reclamación, polo que o acordo de aprobación inicial da modificación do anexo de investimentos quedou elevado a definitivo de forma automática. Contra o acto de aprobación definitiva da modificación do anexo de investimentos, que esgota a vía administrativa, poderá interporse recurso contencioso-administrativo, ante a Sala do Contencioso-Administrativo do Tribunal Superior de Xustiza de Galicia no prazo de dous meses, a contar desde o día seguinte á publicación do presente anuncio, de conformidade co artigo 46 da Lei 29/1998, do 13 de xullo, da Xurisdición Contencioso-Administrativa. Arteixo, 3 de novembro de 2021. Asinado dixitalmente: Carlos Calvelo Martínez Alcalde-presidente
08/11/2021 | Administración LocalMunicipal
Arteixo
Servizos Económicos
Aprobación definitiva do expediente de modificación de créditos 40/2021

E D I C T O En cumprimento do disposto nos artigos 169 e 177.2 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais e no Real decreto 500/90, do 20 de abril, ao non presentarse alegacións durante o prazo de exposición ao público (publicado no BOP n.º 192, de data 7 de outubro de 2021), queda automáticamente elevado a definitivo o acordo plenario de data 30 de setembro de 2021, de aprobación inicial do expediente de modificación de créditos n.º 40/2021, transferencias de créditos 17/2021, dentro do vixente orzamento municipal, por un importe total de TRESCENTOS DOCE MIL NOVECENTOS OITENTA E SETE EUROS E NOVENTA E SETE CÉNTIMOS (312.987,97 €). En aplicación do artigo 169.3 do TRLRFL, o resumo por capítulos dos créditos do estado de gastos do orzamento, en relación ás modificacións introducidas por este expediente, quedaría como segue: Contra este acordo, que esgota a vía administrativa, poderase interpoñer directamente recurso contencioso, no prazo de dous meses contados a partir da presente publicación, tal como dispón o artigo 46.1 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se estime pertinente. O que se publica para xeral coñecemento e efectos. Arteixo, 3 de novembro de 2021. Asinado dixitalmente: Carlos Calvelo Martínez Alcalde-presidente
04/11/2021 | Administración LocalMunicipal
Melide
Aprobación definitiva de transferencia de crédito 4/2021

ANUNCIO APROBACIÓN DEFINITIVA DE TRANSFERENCIA DE CRÉDITO 4/2021 - MELIDE (A CORUÑA) Elevado a definitivo o acordo do Pleno ordinario do Concello de Melide (A Coruña) de data 29 de setembro de 2021, aprobando inicialmente o expediente de modificación de créditos 27/2021, vía transferencia de crédito n.º 4/2021, dentro do vixente presuposto municipal, por non presentarse reclamacións ou alegacións contra o mesmo, de conformidade co preceptuado no Texto Refundido da Lei Reguladora das Facendas Locais, faise público o resume por capítulos do estado de gastos e ingresos do orzamento do exercicio 2021, unha vez incorporada a devandita modificación: Melide, 29 de outubro de 2021. O alcalde José Manuel Pérez Penas
04/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de pago de depósitos previos mellora de seguridade vial na DP 1704 Cambre a Carral p. q. 0+580 ao 1+070 (Cambre) 2020.1110.0005.0 DP 1704, termo municipal de Cambre

ANUNCIO DE PAGO DE DEPÓSITOS PREVIOS MELLORA DE SEGURIDADE VIAL NA DP 1704 CAMBRE A CARRAL P. Q. 0+580 A 1+070 (CAMBRE) 2020.1110.0005.0 DP 1704, termo municipal de CAMBRE Segundo o disposto no art.49 do Regulamento de Expropiación Forzosa do 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de MELLORA DE SEGURIDADE VIAL NA DP 1704 CAMBRE A CARRAL P. Q. 0+580 AO 1+070 (CAMBRE) 2020.1110.0005.0 DP 1704, termo municipal de CAMBRE, na/s data/s e lugar/es que se sinala/an a continuación: Data: 15/11/2021 Horario: DE 16.00 A 17.00 Lugar: CASA DO CONCELLO - SALÓN DE PLENOS Concello: CAMBRE RELACIÓN DE TITULARES Neste acto, comunicarase aos titulares dos bens e dereitos afectado sinalados, os importes do depósito previo e, no seu caso, do mutuo acordo. O pago efectuarase polo pagador desta Deputación mediante transferencia bancaria. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 2/11/2021. O PRESIDENTE Asdo.: Valentín González Formoso A SECRETARIA XERAL Asdo.: Amparo Taboada GIl
04/11/2021 | Administración LocalProvincial
Deputación Provincial da Coruña
Secretaría Xeral. Servizo de Patrimonio e Contratación
Anuncio de pago de depósitos previos mellora da intersección da DP 6121 Mera a Cariño coa DP 6119 Landoi a p. q. 5 da DP 6121. Cariño 2021.1110.0001.0 6121, termo municipal de Cariño

ANUNCIO DE PAGO DE DEPÓSITOS PREVIOS MELLORA DA INTERSECCIÓN DA DP 6121 MERA A CARIÑO COA DP 6119 LANDOI A P. Q. 5 DA DP 6121. CARIÑO 2021.1110.0001.0 6121, termo municipal de CARIÑO Segundo o disposto no art.49 do Regulamento de Expropiación Forzosa de 26 de abril de 1957, esta Excma. Deputación Provincial resolveu proceder a efectuar o pago dos depósitos previos e indemnizacións por rápida ocupación, en expedientes de expropiación forzosa como motivo das obras de MELLORA DA INTERSECCIÓN DA DP 6121 MERA A CARIÑO COA DP 6119 LANDOI A P. Q. 5 DA DP 6121. CARIÑO 2021.1110.0001.0 6121, termo municipal de CARIÑO, na/s data/s e lugar/es que se sinala/an a continuación: Data: 11/11/2021 Horario: 16.15 Lugar: CASA DO CONCELLO Concello: CARIÑO RELACIÓN DE TITULARES Data: 11/11/2021 Horario: 16.45 Lugar: CASA DO CONCELLO Concello: CARIÑO RELACIÓN DE TITULARES Data: 11/11/2021 Horario: 17.15 Lugar: CASA DO CONCELLO Concello: CARIÑO RELACIÓN DE TITULARES Data: 11/11/2021 Horario: 17.45 Lugar: CASA DO CONCELLO Concello: CARIÑO RELACIÓN DE TITULARES Data: 11/11/2021 Horario: 18.15 Lugar: CASA DO CONCELLO Concello: CARIÑO RELACIÓN DE TITULARES Neste acto, comunicarase aos titulares dos bens e dereitos afectado sinalados, os importes do depósito previo e, no seu caso, do mutuo acordo. O pago efectuarase polo pagador desta Deputación mediante transferencia bancaria. O que se fai público, para xeral coñecemento, advertindo aos interesados titulares que o pago se fará precisamente aos que figuren como donos dos bens ou titulares do dereito expropiado, non admitíndose representación, senón por medio do poder debidamente autorizados, xa sexa xeral ou particular para este caso, e que deberán identificarse co DNI ou na súa falta polo coñecemento que testifican o alcalde e o secretario do citado Concello. A Coruña, a 2/11/2021. O PRESIDENTE Asdo.: Valentín González Formoso A SECRETARIA XERAL Asdo.: Amparo Taboada Gil
04/11/2021 | Administración LocalMunicipal
Ferrol
Intervención
Anuncio relativo á aprobación definitiva do Anexo de subvencións nominativa do exercizo 2021

O Pleno da Corporación, na sesión celebrada o día 30 de setembro de 2021, aprobou inicialmente a modificación do anexo de subvencións nominativas para o exercicio económico 2021, consistente no cambio de obxecto da actividade relativa á subvención recoñecida á entidade Club Praia de Pantín, que pasa de ser Proba Superliga Siroco a ser a Celebración da Junior Pro Ferrol como proba integrante da World Surf Leage. Transcorrido o prazo de exposición pública do acordo provisional, publicado no BOP número 190 do martes 5 de outubro de 2021, non se presentou ningunha reclamación (tal e como consta no certificado da Secretaría Xeral de data 28/10/2021) elevándose, por tanto, a definitivo o acordo provisional, de conformidade co disposto no art.169 do RDL 2/2004, de 5 de marzo, polo que se aproba o texto refundido da Lei Reguladora das Facendas Locais. Contra este acordo, que esgota a vía administrativa, poderase interpoñer directamente recurso contencioso-administrativo, no prazo de dous meses, que comenzarán a contar ao día seguinte ao da publicación do presente anuncio, tal como dispón o artigo 10 da Lei 29/98, do 13 de xullo, reguladora da xurisdición contencioso-administrativa. Tamén se poderá interpoñer calquera outro recurso que se considere oportuno. A presente modificación entrará en vigor unha vez publicada no Boletín Oficial da Provincia, segundo o disposto no artigo 20 do RD 500/99, do 20 de abril e no artigo 169 do RDL 2/2004, do 5de marzo Ferrol, 29 de outubro de 2021 A Concelleira delegada da área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e EDUSI María Teresa Deus Trasobares
04/11/2021 | Administración LocalMunicipal
Betanzos
Aprobación inicial inventario de camiños Fase I

ASUNTO: APROBACIÓN INICIAL DO INVENTARIO DE CAMIÑOS FASE I DO CONCELLO DE BETANZOS EXPEDIENTE: 2021/X999/000715 O concello aprobou inicialmente o 9 de setembro de 2021 o Inventario de camiños Fase I, deste Concello de Betanzos. Polo que se abre un período de información pública por un prazo de dous meses para que os interesados poidan comprobar os camiños que se incorporan ao inventario e poidan achegar suxestións ou alegar sobre eles. Prazo que empezara a contar dende o día seguinte á publicación deste anuncio no BOP de A Coruña. Os interesados teñen a súa disposición o expediente na 2ª planta do edificio Arquivo, sito na Praza de Galicia, numero 1, Betanzos, en horario de oficina de 09.30 a 14.00 horas. Así mesmo, estará a disposición na sede electrónica deste Concello: https://sede.betanzos. gal. Betanzos, a 18 de outubro de e 2021. A alcaldesa María Barral Varela
04/11/2021 | Administración LocalMunicipal
Monfero
Exposición pública da aprobación de padróns fiscais S. A. F. de setembro 2021

EXPOSICIÓN PÚBLICA DA APROBACIÓN DE PADRÓNS FISCAIS S. A. F. SETEMBRO 2021 Por acordo da X. G. L de data 27/10/2021 aprobáronse os padróns fiscais do mes de SETEMBRO de 2021 correspondentes ao prezo público pola prestación do servizo de axuda no fogar para as dúas modalidades: dependencia e libre concorrencia, por importes respectivos 2.391,95 e 185,30 €. Os devanditos padróns expóñense ao público por prazo de quince días hábiles, a contar desde o seguinte ao da publicación deste anuncio no BOP, que tamén se publicará no taboleiro de anuncios electrónico do Concello, para que os/as interesados/as poidan examinalos no Concello e presentar as reclamacións que consideren convenientes. Así mesmo, mediante este anuncio notifícanse colectivamente a todas as persoas contribuíntes incluídas neles, as liquidacións que conteñen, conforme autoriza o artigo 102.3 da Lei 58/2003, do 17 de decembro, xeral tributaria, e artigo 24 do Real decreto 939/2005, do 29 de xullo, polo que se aproba o Regulamento xeral de recadación. Contra este acordo e as liquidacións aprobadas, os/as interesados/as poderán interpoñer preceptivamente recurso de reposición, perante a Xunta de Goberno Local, no prazo dun mes, contado desde o día seguinte ao de finalización do período de exposición pública dos correspondentes padróns, que se entenderá desestimado se non se resolvera de maneira expresa no prazo dun mes, e, contra o seu rexeitamento, recurso contencioso-administrativo, perante o Xulgado do Contencioso-Administrativo, no prazo de dous meses desde a notificación da resolución do recuso de reposición, se é expresa, e no prazo de seis meses desde que se produza a desestimación presunta se non o fose. Asemade poderán interpoñer calquera outro recurso que estimen pertinente O prazo de cobro, en período voluntario, será de dous meses, contados desde o día seguinte ao de finalización da exposición pública, e transcorrido este procederase a esixir os xuros de mora e as recargas que procedan segundo os artigos 26 e 28 da nomeada Lei xeral tributaria e, se fora o caso, as costas derivadas do procedemento de prema. Os recibos que figuran domiciliados, envíanse entre o 9 e o 10 de novembro de 2021 ás respectivas entidades para o seu cargo nas contas designadas polos/as contribuíntes. Monfero, 28 de outubro de 2021. O alcalde Andrés Feal Varela
04/11/2021 | Administración LocalMunicipal
Noia
Secretaría
Acordo do Pleno de data 30 de setembro de 2021 do Concello de Noia polo que se aproba expediente de modificación de Ordenanza municipal.

Acordo do Pleno de data 30 de setembro de 2021 do Concello de Noia pola que se aproba inicialmente expediente de modificación da Ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos Aprobada inicialmente a modificación da Ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos, por Acordo do Pleno de data 30 de setembro de 2021 que establece: “PRIMEIRO. Aprobar inicialmente a modificación do artigo 21.2 da Ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos do Concello de Noia, que pasa a estar redactado do xeito seguinte: “As licenzas urbanísticas outorgaranse con suxeición a un prazo determinado de caducidade tanto para o inicio como para a finalización das obras, así como para a interrupción das mesmas. O prazo máximo para o inicio das obras é o de seis meses e para a súa terminación o de tres anos, contados a partir da data da notificación da resolución de concesión da licenza, non podendo interromperse as obras por un tempo superior a seis meses”. SEGUNDO. Someter dita modificación do artigo 21.2 da Ordenanza municipal reguladora dos procedementos de intervención administrativa nos actos de uso do solo e do subsolo e no exercicio de actividades e apertura de establecementos do Concello de Noiaa información pública e audiencia dos interesados, con publicación no Boletín Oficial da Provincia e no taboleiro de anuncios do Concello, polo prazo de trinta días para que poidan presentar reclamacións ou suxestións, que serán resoltas pola Corporación. De non presentarse reclamacións ou suxestións no mencionado prazo, considerarase aprobado definitivamente sen necesidade de acordo expreso polo Pleno”. De conformidade cos artigos 49 e 70.2 da Lei 7/1985, de 2 de abril, Reguladora das Bases de Réxime Local, 56 do Texto Refundido de Réxime Local, sométese a información pública polo prazo de trinta días, a contar desde día seguinte á inserción deste anuncio no Boletín Oficial da Provincia para que poida ser examinada e presentar as reclamacións que se estimen oportunas. Durante devandito prazo poderá ser examinado por calquera interesado nas dependencias municipais para que se formulen as alegacións que se estimen pertinentes. Así mesmo, o texto da modificación da Ordenanza municipal estará a disposición dos interesados na sede electrónica do Concello No caso de non presentarse reclamacións no citado prazo, entenderase definitivamente aprobado o Acordo de modificación da mencionada Ordenanza sen necesidade de acordo expreso. Noia, a 29 de outubro de 2021 O Alcalde, Jose Santiago Freire Abeijón
04/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.76391. Peche de parcela. Concello de Arteixo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Nora Noemi Sidati Luja solicita de Augas de Galicia, por atoparse nas marxes do río Seisedo, a autorización de obras no polígono 61, parcela 674, no lugar de Laxobre, parroquia de Arteixo (Santiago), concello de Arteixo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.76391. As obras solicitadas consisten no peche de parcela mediante muro de pedra, postes metálicos e madeira anclada a os postes e portas de acceso. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Arteixo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 27 de outubro de 2021. O xefe do Servizo Territorial Néstor Rodríguez Arias (sinatura dixital ao marxe)
04/11/2021 | Administración LocalMunicipal
Vimianzo
Aprobación inicial do expediente de modificacións de créditos núm.2021/TC/1

O Pleno do Concello de Vimianzo, en sesión ordinaria que se levou a cabo o día 29.10.2021, acordou a aprobación inicial o expediente de modificación de créditos núm.2021/TC/1, na modalidade de transferencia de crédito. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, 29 de outubro de 2021 A Alcaldesa Mónica Rodríguez Ordoñez
04/11/2021 | Administración LocalMunicipal
Ferrol
Concellería de Benestar Social
Edicto do padrón do servizo público de axuda no fogar do mes de setembro

O día 22 de outubro de 2021, aprobouse por Decreto da concelleira delegada da Área de Economía, Facenda e Patrimonio, Recursos Humanos, Emprego, Promoción Económica, Turismo, Estatística e Edusi do Concello de Ferrol, as liquidacións correspondentes á taxa pola prestación do servizo público de axuda no fogar do mes de setembro do exercicio 2021. Por medio deste Edito procédese a notificar, de forma colectiva, aos/ás interesados/as conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación de persoas interesadas, cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social e Patrimonio Histórico, o recurso de reposición previo ao contencioso-administrativo no prazo dun mes, a contar dende o día seguinte ao da publicación deste Edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 26 de outubro de 2021 O Alcalde Ángel Manuel Mato Escalona
04/11/2021 | Administración LocalMunicipal
Vilarmaior
Secretaría - Intervención
Aprobación padrón fiscal da taxa pola prestación de servizos socioculturais, deportivos e de lecer, outubro 2021

Mediante Decreto da Alcaldía de data do 29 de outubro de 2021 aprobouse o padrón fiscal da taxa pola prestación de servizos socioculturais, deportivos e de lecer, correspondentes ao mes de outubro de 2021, por importe de 984 euros, o cal se expón ao público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ao da publicación do presente edicto no Boletín Oficial da Provincia e no taboleiro de edictos do concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.- Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.- Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.- Poderá interporse calquera outro recurso que os interesados consideren oportuno. Vilarmaior, 29 de outubro de 2021. O ALCALDE, Carlos Vázquez Quintián
04/11/2021 | Administración LocalMunicipal
Cee
Aprobación definitiva da modificación do artigo 42 da Ordenanza reguladora da gardería municipal do Concello de Cee e do artigo 11.3 do Regulamento de réxime interior da escola infantil municipal Vila da Xunqueira

EXPEDIENTE Nº: 2021/G014/000001 O Pleno do Concello de Cee, na sesión ordinaria realizada o día 27 de agosto de 2021, acordou aprobar inicialmente a modificación do artigo 42 da Ordenanza reguladora da gardería municipal do Concello de Cee e do artigo 11.3 do Regulamento de réxime interior da escola infantil municipal Vila da Xunqueira. O dito acordo someteuse ao trámite de información pública, por prazo de trinta días, mediante anuncio publicado no Boletín Oficial da Provincia e no taboleiro de anuncios do Concello, para os efectos de que as persoas interesadas puidesen presentar reclamacións ou suxestións, sen que durante o devandito prazo se presentase alegación algunha. Debido a que non se presentaron alegacións nin suxestións contra o acordo referido, este queda elevado automáticamente a definitivo. Publícase, a continuación, o texto íntegro dos artigos modificados, para os efectos da súa entrada en vigor: “Artigo 42.º.–Período de peche e vacacións. A GM establecerá como non lectivos os festivos nacionais, autonómicos e locais (que se comunicarán con antelación). Os días 24 e 31 de decembro o horario de apertura das GM será de 8.00 á 13.00 horas. O día 5 de xaneiro pechará unha vez rematada a visita dos Reis Magos. Serán valoradas pola Comisión de baremo as situacións familiares que acrediten a imposibilidade do cumprimento, sendo a decisión do órgano a que prevalece, podendo elevar á Alcaldía as medidas sancionadoras que considere que deben aplicarse.” “Artigo 11.3.-Período de peche e vacacións. A EIM establecerá como non lectivos os festivos nacionais, autonómicos e locais (que se comunicarán con antelación). Os días 24 e 31 de decembro o horario de apertura da EIM será de 8.00 a 13.00 horas. O día 5 de xaneiro pechará unha vez rematada a visita dos Reis Magos. Serán valoradas pola Comisión de Baremo as situacións familiares que acrediten a imposibilidade do cumprimento, sendo a decisión do órgano a que prevalece, podendo elevar á Alcaldía as medidas sancionadoras que considere que deben aplicarse.” En Cee, o 29 de outubro de 2021 Alcaldesa do Concello de Cee. Jenny Paulina Cintora Negreiro.
04/11/2021 | Administración LocalMunicipal
Camariñas
FON. Convocatoria dúas prazas de funcionario interino por acumulación de tarefas mediante concurso-oposición libre, fontaneiro a xornada completa, seis meses

Asunto: FONT - FORMALIZACIÓN DA CREACIÓN DUNHA DE BOLSA DE EMPREGO PARA A CONTRATACIÓN DE DOUS OFICIAIS FONTANEIROS PARA O CONCELLO DE CAMARIÑAS. Vista a acta do proceso de selección e a relación de aprobados formulada polo Tribunal Cualificador do proceso selectivo para a creación dunha bolsa de emprego para a contratación de dous oficiais fontaneiros para o Concello de Camariñas, cuxas bases e convocatoria foron aprobadas por decreto da Alcaldía núm.514/2021 de data 02/09/2021 e publicada no Boletín Oficial da Provincia núm.171 de data 08/09/2021 e a efectos meramente informativos no taboleiro de anuncios da Sede Electrónica do Concello de Camariñas. Considerando que a listaxe de aspirantes aprobados formulada polo tribunal, basease na puntuación obtida por estes aspirantes no procedemento a cal figura a continuación: Verificado o cumprimento dos requisitos esixidos polas bases da convocatoria e de conformidade co disposto na base 9ª, en uso das competencias que me atribúe o art.21 da lei 7/1985, do 2 de abril, reguladora das bases de réxime local, Primeiro: Aceptar a listaxe de aprobados formulada polo tribunal cualificador para a creación dunha creación dunha bolsa de emprego para a contratación de dous oficiais fontaneiros para o Concello de Camariñas. Segundo: Aprobar/formar a seguinte listaxe de aprobados formulada polo tribunal cualificador para a creación dunha creación dunha bolsa de emprego para a contratación de dous oficiais fontaneiros para o Concello de Camariñas, na orde de chamamento segundo a puntuación final obtida polos aspirantes aprobados que a continuación se indica: Terceiro: Facer público o presente decreto mediante a súa publicación no Boletín Oficial da Provincia e a efectos meramente informativos na sede electrónica do Concello de Camariñas. Camariñas, asinado dixitalmente na data que figura na marxe pola alcaldesa Sandra Insua Rial ante min, a secretaria, que asino aos únicos efectos de fe pública”. Camariñas, 29 de outubro de 2021 A Alcaldesa, Sandra Insua Rial
04/11/2021 | Administración LocalMunicipal
Ribeira
Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de agosto de 2021

Por Decreto de Alcaldía de data 28 de outubro, aprobáronse as liquidacións correspondentes a: – Padróns e listas cobratorias da taxa pola prestación do servizo público de axuda a domicilio (dependencia e libre concorrencia) correspondentes ó mes de agosto de 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria, aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do Contencioso-Administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse ó público o seguinte anuncio de cobranza: Prazo de ingreso: O período voluntario de cobranza do tributo indicado será do día 1 de novembro de 2021 ata o 10 de xaneiro de 2022, ámbolos dous inclusive. Lugar de ingreso e modalidade de cobro: Mediante domiciliación bancaria, de acordo co previsto na Ordenanza Fiscal reguladora da taxa de referencia. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003 Xeral Tributaria. Ribeira, a 29 de outubro de 2021, O alcalde, Manuel Ruiz Rivas
04/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79925. Peche de parcela. Concello de Carballo

SERVIZO TERRITORIAL DE AUGAS DE GALICIA INFORMACIÓN PÚBLICA ANUNCIO Audelia Tabrea Puigsasllosas solicita de Augas de Galicia, por atoparse nas marxes do río s/d, a autorización de obras nas parcelas de referencias catastrais 7416002NH2971n E 7416008NH2971n, no lugar de A Chamusqueira, parroquia de Lema (San Cristovo), concello de Carballo (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79925. As obras solicitadas consisten no peche de parcelas mediante bloques de formigón prefabricado e rematado con maia e postes metálicos. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carballo ou nas oficinas deste Servizo, situadas na r/ Vicente Ferrer 2, 9.º andar, onde estará exposto o expediente de que se trata, para que poida ser examinado por quen o desexe. A Coruña, 27 de outubro de 2021. O xefe do Servizo Territorial Néstor Rodríguez Arias (sinatura dixital ao marxe)
04/11/2021 | Administración LocalMunicipal
Ortigueira
Secretaría
Nomeamento de funcionaria de carreira de administración xeral

ANUNCIO Nomeamento de funcionaria de carreira de administración xeral Unha vez rematado o proceso selectivo, mediante a Resolución da Alcaldía 2021/0947 do 13 de outubro, nomeouse a dona Linda Susan Ladreda Silva, con NIF ***1604 **, funcionaria de carreira do Concello de Ortigueira, para a praza de técnica de administración xeral do grupo A, subgrupo A1, da Escala de Administración Xeral, Subescala Técnica, incluída na oferta pública de emprego deste Concello do ano 2017. O que se fai público para os efectos do artigo 62 do texto refundido da Lei do Estatuto básico do empregado público, aprobado polo Real decreto lexislativo 5/2015, do 30 de outubro, e do artigo 60 da Lei 2/2015, do 29 de abril, do emprego público de Galicia. Ortigueira, 29 de outubro de 2021. O alcalde Juan Vicente Penabad Muras
04/11/2021 | Administración LocalMunicipal
Noia
Secretaría
Acordo do Pleno do Concello de Noia de data 30 de setembro de 2021 pola que se aproba inicialmente expediente de investigación da titularidade de bens ou dereitos en Vista Fermosa.

Acordo do Pleno do Concello de Noia de data 30 de setembro de 2021 pola que se aproba inicialmente expediente de investigación da titularidade de bens ou dereitos en Vista Fermosa. Logo de instruír, polos servizos competentes deste Concello, expediente de investigación da titularidade de bens ou dereitos respecto á titularidade pública ou privada do camiño/servidume de paso existente en Vista Fermosa, convócase, por prazo de vinte días hábiles, trámite de audiencia e, de información pública, a fin de que quen puidesen terse por interesados en devandito expediente, poidan comparecer e formular cantas alegacións, suxestións ou reclamacións teñan por conveniente. Á súa vez, estará a disposición dos interesados na sede electrónica do Concello de Noia (https://noia.sedelectronica. gal). O presente anuncio servirá de notificación aos interesados, no caso de que non poida efectuarse a notificación persoal do outorgamento do trámite de audiencia. Noia, a 29 de novembro de 2021 O Alcalde, Jose Santiago Freire Abeijón
04/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79958. Muro de peche. Concello de Narón

Constantin Lucian Martinez Losa Racu, solicita de Augas de Galicia por atoparse nas marxes do río Freixeiro, a autorización de obras, na parcela de referencia catastral 6681057NJ6168s0000ED, no lugar de Residencia San Jose, parroquia de Xubia (Nosa Señora Dos Desamparados), Concello de Narón (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79958. As obras solicitadas consisten no peche de parcela mediante bloques de formigón prefabrico. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Narón ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de outubro de 2021 O xefe do servizo territorial Néstor Rodríguez Arias (sinatura dixital ao marxe)
04/11/2021 | Administración Autonómica
Xunta de Galicia
Consellería de Infraestruturas e Mobilidade
Augas de Galicia
Servizo Territorial da Zona Galicia Norte
DH. W15.79932. Muro de peche. Concello de Ferrol

Edwin Jesus Daban Oyanedel, solicita de Augas de Galicia por atoparse nas marxes do río Roxedoiro, a autorización de obras, no polígono 49, parcela 61, no lugar de A Barcia, parroquia de Doniños (San Román), Concello de Ferrol (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.79932. As obras solicitadas consisten no peche de parcela mediante planchas de formigón prefabricado, cunha altura de 1,50 m. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ferrol ou nas oficinas deste servizo, situadas na R/ Vicente Ferrer 2, 9º andar, onde estará exposto o expediente de que se trata, para que poida ser examinado por quen o desexe. A Coruña, 27 de outubro de 2021 O xefe do servizo territorial Néstor Rodríguez Arias (sinatura dixital ao marxe)
04/11/2021 | Administración LocalMunicipal
Ribeira
Padrón e lista cobratoria da taxa pola prestación do servizo do Conservatorio Municipal de Música, do mes de outubro 2021

Por Decreto de Alcaldía, de data 28/10/2021, aprobáronse as liquidacións correspondentes a: – Padrón e lista cobratoria da taxa pola prestación do servizo do Conservatorio Municipal de Música, do mes de outubro 2021. Conforme ó disposto no artigo 102.3 da Lei 58/2003, de 17 de decembro, Xeral Tributaria aplicable á facenda das entidades locais en aplicación do disposto no artigo 12 do Real Decreto Lexislativo 2/2004, de 5 de marzo, polo que se aprobou o Texto Refundido da Lei reguladora de Facendas Locais, quedan expostos ó público durante o prazo de 15 días para o seu exame e reclamación por parte das persoas interesadas. O presente anuncio ten carácter de notificación colectiva ó abeiro do artigo 102 da Lei 58/2003, Xeral Tributaria. Contra as débedas consignadas nos padróns contributivos e notificadas colectivamente mediante o presente anuncio, os interesados poderán interpor os seguintes recursos: – Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa. – Contencioso-administrativo, perante o Xulgado do contencioso-administrativo de Santiago de Compostela, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose. – Calquera outro recurso que as persoas interesadas consideren axeitado ó seu dereito. En cumprimento do disposto no artigo 24 do Regulamento Xeral de Recadación, exponse o público o seguinte anuncio de cobranza: Prazo de ingreso: o período voluntario de cobranza do tributo indicado será do día 28 de outubro ó 28 de decembro de 2021, ámbolos dous inclusive. Lugar de ingreso e modalidade de cobro: mediante domiciliación bancaria, de acordo co previsto na Ordenanza correspondente. Os recibos serán cargados dentro dos cinco primeiros días do período voluntario de cobranza. O vencemento do prazo en período voluntario sen ter sido satisfeita a débeda determinará o comezo do procedemento de constrinximento, co devengo do recargo e demais conceptos esixibles tal e como se fixa nos artigos 26, 28 e 161 da Lei 58/2003, Xeral Tributaria. Ribeira, 29 de outubro do 2021 O Alcalde, Manuel Ruiz Rivas
04/11/2021 | Administración LocalMunicipal
Narón
Intervención
Aprobación provisional do expediente de modificación da ordenanza fiscal nº 13

A efectos do disposto no artigo 17 do Real Decreto Lexislativo 2/2004, de 5 de marzo polo que se aproba o texto refundido da Lei das facendas locais, ponse en coñecemento xeral, que na Intervención Xeral deste Concello, atópase exposto ao público o expediente de modificación da ordenanza fiscal nº 13 reguladora da taxa por utilización de instalacións deportivas. Aprobado provisionalmente o expediente polo Concello Pleno en data 28 de outubro do presente ano, os interesados lexitimados, segundo o disposto no artigo 18 do Real Decreto Lexislativo 2/2004, poderán examinar o expediente e presentar as reclamacións que estimen oportunas no Rexistro Xeral deste Concello, no prazo de trinta días a partir da data de inserción deste anuncio no Boletín Oficial da Provincia. Transcurrido o prazo sen presentarse reclamacións, entenderase elevado a definitivo o presente acordo. Narón, 29 de outubro de 2021 Asdo. Maríán Ferreiro Díaz Alcaldesa-Presidenta
04/11/2021 | Administración LocalMunicipal
A Pobra do Caramiñal
Convenio relativo á encomenda de xestión para a explotación da estación depuradora de augas residuais na Entidade Pública Empresarial Augas de Galicia

En aplicación do recollido no artigo 11 da Lei 40/2015, do 1 de outubro, do Réxime Xurídico do Sector Público, faise público que o Pleno do Concello da Pobra do Caramiñal, en sesión de data 29 de abril de 2021, acordou aprobar a encomenda de xestión para a explotación da estación depuradora de augas residuais na Entidade Pública Empresarial Augas de Galicia. En virtude do anterior, asinouse o preceptivo convenio entre o Concello e a Entidade, que se atopa publicado para o seu xeral coñecemento no Portal de Transparencia municipal. Na Pobra do Caramiñal, a 28 de outubro de 2021 O alcalde Asdo. José Luis Piñeiro García
04/11/2021 | Administración LocalMunicipal
Vimianzo
Aprobación inicial do expediente de modificacións de créditos núm.2021/CE/03, 2021/SC/02Aprobación inicial do expediente de modificacións de créditos núm.2021/CE/03, 2021/SC/02

O Pleno do Concello de Vimianzo, en sesión ordinaria que se levou a cabo o día 29.10.2021, acordou a aprobación inicial o expediente de modificación de créditos núm.2021/CE/03 e 2021/SC/02, na modalidade de crédito extraordinario e suplemento de crédito. En cumprimento do disposto no artigo 169.1, por remisión do 177.2, do Real decreto 2/2004, do 5 de marzo, polo que se aproba o texto refundido da Lei reguladora das facendas locais, sométese o expediente á exposición pública durante o prazo de quince días, contados desde o día seguinte ao da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que consideren oportunas. Se unha vez transcorrido o devandito prazo non se presentan alegacións, considerarase aprobado definitivamente o dito acordo. Vimianzo, 29 de outubro de 2021 A Alcaldesa Mónica Rodríguez Ordoñez
04/11/2021 | Administración LocalMunicipal
Narón
Intervención
Aprobación inicial do expediente de modificación do anexo de investimentos 2021

O Pleno do Concello, en sesión ordinaria celebrada o día 28 de outubro de 2021, aprobou inicialmente o expediente de modificación do anexo de investimentos do orzamento do exercicio 2021. O devandito expediente permanecerá exposto ao público, durante o prazo de quince días hábiles contados a partir da publicación deste anuncio no Boletín Oficial da Provincia e no taboleiro de edictos do Concello, a efectos da presentación de reclamacións ante o Pleno, segundo o disposto no artigo 169 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais. Se ao remate do período de exposición pública non se presentaran reclamacións, o expediente considerarase definitivamente aprobado, conforme ao establecido na citada lexislación. Narón, 29 de outubro de 2021. Asdo. Marián Ferreiro Díaz Alcaldesa - Presidenta